**16/2020.(I.28.) VISB. sz. határozat**

A Városstratégiai, Idegenforgalmi és Sport Bizottság az Újperinti Víziközmű Társulat által üzemeltetett közvilágítási hálózat áramdíjának átvállalására vonatkozó előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 20. pontja alapján az alábbi döntést hozta.

1. A Bizottság egyetért azzal, hogy az Újperint Víziközmű Társulat által kiépített Németh Pál, Garamvölgyi Tivadar, Tóth István, Bertalan Árpád és Rajczy Imre utcák közvilágításának áramdíját Szombathely Megyei Jogú Város Önkormányzata átvállalja, azzal a kitétellel, hogy közvilágítási hálózat passzív (kábelhálózat, kandeláberek) és aktív (lámpatestek) elemeinek, valamint a fogyasztásmérőnek tulajdonosi jogai és kötelezettségei a Társulatnál maradnak.
2. A Bizottság javasolja a Közgyűlésnek, hogy az Önkormányzat 2020. évi költségvetési rendeletében az 1. pontban meglévő utcák áramdíját a közvilágításra fordítható keretében szerepeltesse.

**Felelős**: Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

**Határidő:** 1. pont: folyamatos

2. pont: 2020. évi költségvetési rendelet megalkotás